Dàmọ́lá Ọlátúnjí tí wọ́n bí ní Ọjọ́ kejì oṣù kejì (February 2nd) jẹ́ gbajúmọ̀ òṣèré àti olóòtú sinimá àgbéléwò ọmọ bíbí ìpínlẹ̀ Ọ̀ṣun lórílẹ̀-èdè Nàìjíríà. Dàmọ́lá ní ọkọ gbajúmọ̀ òṣèrébìnrin, Bùkọ́lá Awóyẹmí , tí gbogbo ènìyàn mọ̀ sí Arugbá. Kí Dàmọ́lá tó fẹ́ Arugbá, ìyàwó àkọ́fẹ́ rẹ̀ ni Raliat Abíọ́dún. Wọ́n ti pínyà. Dàmọ́lá Ọlátúnjí jẹ́ ọmọ bíbí ìpínlẹ̀ Ọ̀ṣun lórílẹ̀ èdè Nàìjíríà. Wọ́n bí I lọ́jọ́ kejì oṣù kejì. Láti ìgbà èwe rẹ̀ ni ó ti fẹ́ràn ère tíátà. Ọ̀pọ̀ ìgbà ló ti kópa nínú eré orí ìtàgé. Ilé Ifẹ̀ ní ìpínlẹ̀ Ọ̀ṣun lo tí kàwé ní kékeré rẹ̀. Ilé ìwé Yaba College of Technology (YABA TECH), ní ìpínlẹ̀ Èkó, níbi tí ó ti kàwé gbàwé ẹ̀rí nínú ìmọ̀ ẹ̀rọ. Ó bẹ̀rẹ̀ iṣẹ́ tíátà pẹ̀lú ìrànlọ́wọ́ Yọ̀mí Fash-Láńsò, nígbà náà ló kópa pàtàkì nínú eré tí àkọ́lé rẹ̀ ń jẹ́ "Òjò", tí Ọpẹ́yẹmí Ayéọ̀la kọ. Lẹ́yìn èyí, Dàmọ́lá tí kópa, bẹ́ẹ̀ ó sìn ti kọ ọ̀pọ̀lọpọ̀ sinimá àgbéléwò.